คากาวะ เบิ้ล ซามูไร ฟอร์มดุ ขยี้ อัฟกัน 6-0 คัดบอลโลก
ชินจิ คากาวะ สตาร์ดังจาก เสือเหลือง ดอร์ทมุนด์ ควง ชินจิ โอกาซากิ ดาวยิงจาก จิ้งจอกสยาม เลสเตอร์ ซิตี้ เหมาคนละ 2 ประตูให้กับญี่ปุ่น บุกไปถลุง อัฟกานิสถานขาดลอย 6-0 ขึ้นมารั้งรองจ่าฝูงกลุ่ม อี ในศึกฟุตบอลโลก รอบคัดเลือก โซนเอเชีย,การแข่งขันฟุตบอลโลก รอบคัดเลือก โซนเอเชีย กลุ่มอี ประจำวันที่ 8 ก.ย. เป็นการพบกันในคู่ระหว่าง อัฟกานิสถาน อันดับ 4 ของตาราง เปิดสนาม อะซาดี สตเดียม พบกับ ซามูไร ญี่ปุ่น อันดับ 3 ของตาราง,เกมนี้เจ้าถิ่นยังใช้ชุดเดิมกับเกมกระชับมิตรที่บุกมาพ่ายทีมชาติไทย 0-2 เมื่อสัปดาห์ที่แล้ว โดยมี ไฟซอล ชาเยสเตห์ จอมทัพตัวเก่งจาก สงขลา ยูไนเต็ด เป็นตัวทีเด็ดขณะที่ทีมเยือนมาเต็มสูบขนสตาร์ดังที่ค้าแข้งในทวีปยุโรปมาอย่างคับคั่งไม่ว่าจะเป็น ชินจิ คากาวะ จากดอร์ทมุนด์,ชินจิ โอกาซากิ ดาวยิงจากเลสเตอร์ ซิตี้ และ เคสุเกะ ฮอนดะ หัวหอกตีนหนัก จากเอซี มิลาน,เริ่มเกมขึ้นมา 10 นาทีเป็นทีมเยือนได้ประตูขึ้นนำอย่างรวดเร็ว 1-0 จากจังหวะซัดเต็มข้อของ ชินจิ คากาวะ บอลพุ่งแรงผ่านมือนายด่านเจ้าถิ่นเข้าไปเลย,หลังจากได้ประตูนำเกมยังเป็นของ ญี่ปุ่น จนกระทั่งนาทีที่ 35 ก็มาได้ประตูทิ้งห่าง 2-0 จากจังหวะเคลียร์ไม่ขาดของนายประตูเจ้าถิ่น บอลมาเข้าทาง เคสุเกะ ฮอนดะ ก่อนจะไหลให้กับ มาซาโตะ โมริชิเงะ ซัดเข้าไปง่ายๆ,อีก 5 นาทีต่อมาสกอร์ไหลเป็นเจ้าถิ่นนำห่าง 3-0 จากลูกยิงของ ชินจิ คากาวะ เจ้าเก่า ก่อนจะจบครึ่งแรกไปด้วยสกอร์นี้,เข้าสู่ครึ่งหลังมาถึงนาทีที่ 57 ยังเป็นญี่ปุ่นมาได้ประตูฉีกเป็น 4-0 จากจังหวะที่ คากาวะ โชว์คิลเลอร์พาสจ่ายให้กับ  โฮตารุ ยามางุจิ  หลุดเดี่ยวเข้าไปก่อนจะถวายพานให้กับ ชินจิ โอกาซากิ กองหน้าจากเลสเตอร์ ซิตี้ แปเข้าไปไม่มีพลาด,อีก 3 นาทีไล่หลังญี่ปุ่นมาได้สกอร์เพิ่ม 5-0 จากลูกยิงไกลของ ฮอนดะ บอลไปแฉลบกองหลังเจ้าถิ่นแต่มาเข้าทาง ชินจิ โอกาซากิ ซัดเข้าไปและเป็นประตูที่ 2 ของตัวเองในเกมนี้สำเร็จ,เกมมาถึงนาทีที่ 74 ญี่ปุ่นมาได้ประตูครึ่งโหล 6-0 จากจังหวะลุยของ ทาคาชิ อูซามิ ตัวสำรองก่อนถวายพานให้กับ ฮอนดะ ซัดจ่อๆบอลไปโดนนายด่านเจ้าถิ่นเข้าประตูตัวเอง,เวลาที่เหลือ ญี่ปุ่น คุมสถานการณ์ได้หมด ก่อนที่จะจบเกมการแข่งขันเป็น ญี่ปุ่น ถล่มเอาชนะ อัฟกานิสถานคาบ้าน ขาดลอย 6-0 เก็บ 3 แต้มเต็มพร้อมขึ้นอันดับ 2 ของตารางทันทีโดยมีคะแนนตามหลังจ่าฝูงอย่าง ซีเรีย 2 คะแนน,สรุปผลการแข่งขันคู่อื่นมีดังนี้,กลุ่ม เอ : ปาเลสไตน์ เสมอ สหรัฐอาหรับเอมิเรตส์ 0-0,กลุ่ม บี : บังคลาเทศ แพ้ จอร์แดน 0-4,กลุ่ม บี : ทาจิกิสถาน แพ้ ออสเตรเลีย 0-3,กลุ่ม ซี : มัลดีฟส์ แพ้ จีน 0-3,กลุ่ม ซี : ฮ่องกง แพ้ กาตาร์ 2-3,กลุ่ม ดี : กวม เสมอ โอมาน 0-0,กลุ่ม ดี : อินเดีย แพ้ อิหร่าน 0-3,กลุ่ม อี : กัมพูชา แพ้ ซีเรีย 0-6,กลุ่ม เอฟ : ไทเป แพ้ เวียดนาม 1-2,กลุ่ม จี : ลาว แพ้ คูเวต 0-2,กลุ่ม จี : เลบานอน แพ้ เกาหลีใต้ 0-3,กลุ่ม เอช : ฟิลิปปินส์ แพ้ อุซเบกิสถาน 1-5,กลุ่ม เอช : เยเมน แพ้ บาห์เรน 0-4
ชินจิ คากาวะ สตาร์ดังจาก  ดอร์ทมุนด์ ควง ชินจิ โอกาซากิ ดาวยิงจาก เลสเตอร์ ซิตี้ เหมาคนละ 2 ประตูให้กับญี่ปุ่น บุกไปถลุง อัฟกานิสถานขาดลอย 6-0 ขึ้นมารั้งรองจ่าฝูงกลุ่ม อี ในศึกฟุตบอลโลก รอบคัดเลือก โซนเอเชีย
ฟุตบอลโลก 2018 รอบคัดเลือก,โซนเอเชีย กลุ่ม บี,ญี่ปุ่น,อัฟกานิสถาน,ข่าวกีฬา,ผลบอล,ไทยรัฐออนไลน์